Diari Oficial de la Generalitat Valenciana


Sumari del DOGV 5023, del 08-06-2005 (2005/5536)

RESOLUCIÓ de 9 de maig de 2005, del conseller de Justicia i Administracions Públiques, por la que s'acorda la liquidació de la Fundació Josefa Más Escoto.
----------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5536


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 9 de maig de 2005, del conseller de Justicia i Administracions Públiques, por la que s'acorda la liquidació de la Fundació Josefa Más Escoto. [2005/5536]
  
Vist l'expedient instruït per a la de liquidació de la Fundación Josefa Más Escoto, resulten els següents,
  
Fets
  
Primer
  
En data dos de març de 2005, el Jutjat de Primera Instància número 1 de València va dictar sentència d'extinció de la Fundación Josefa Más Escoto, per impossibilitat de compliment del fi fundacional, per la qual cosa s'estimava la sol·licitud d'extinció realitzada per la Generalitat Valenciana.
  
Segon
  
Que mitjançant escrit de data 26 d'abril de 2005, del Gabinet Jurídic de Presidència, es va trametre al Servei d'Entitats Jurídiques la Sentència de 2 de març de 2005, dictada en el Judici Ordinari 1072/04, pel Jutjat de Primera Instància número 1 de València, per la qual s'estima la demanda interposada per la Generalitat Valenciana contra el Patronat de la Fundación Josefa Más Escoto, i declara la seua extinció per la impossibilitat de realització dels seus fins fundacionals.
  
Tercer
  
Que de les dades que hi ha al Registre de Fundacions, la dotació de la Fundació estava formada per un edifici situat a la vila de Xàbia, al barri denominat de les Duanes o del Mar; una casa-habitació situada al carrer Churruca, i una casa de camp amb una extensió de terra de 9 fanecades, anomenada de la Mezquida. A açò cal afegir una làmina del Deute Perpetu Interior de l'Estat, al 4% per valor nominal, de 691,15 €.
  
Quart
  
Per Resolució de data 7 d'agost de 1959, del Ministeri d'Educació Nacional, es van segregar els fins i els immobles que posseïa la Fundació, llevat del Deute Perpetu Interior de l'Estat, a una obra piadosa sotmesa al dret canònic, i l'obligació de complir els fins passaren a l'Arquebisbat, així com el seu manteniment, inclosos els rendiments del Deute Perpetu. I amb l'obligació dels patrons de retre comptes al Protectorat de Fundacions. No hi ha constància al Registre de Fundacions de l'existència de cap altres béns o drets que poden ser liquidats.
  
Fonaments de dret
  
I. L'article únic del Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives, així com l'article 1 del Decret 181/2004, de l'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta Conselleria correspon exercir, entre altres, les competències en matèria de fundacions.
  
II. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i correspon al conseller la titularitat del Protectorat, sense perjudici de la possibilitat de la seua delegació o desconcentració.
  
III. L'article 26 de la Llei 8/98, de 9 de desembre, de Fundacions de la Comunitat Valenciana, i l'article 40 del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableixen que l'extinció de la Fundació determinarà l'obertura del procediment de liquidació que realitzarà el Patronat de la Fundació, sota el control del Protectorat.
  
IV. Declarada l'extinció de la Fundació, per la impossibilitat de realització del fi fundacional, d'acord amb la resolució judicial que se cita en l'antecedent de fet segon de la present Resolució, i a causa de la inexistència de Patronat, el procediment de liquidació ha sigut dut a terme pel Protectorat, a l'empara del que disposa l'article 29 g) de la Llei 8/98, de 9 de desembre, de Fundacions de la Comunitat Valenciana, i no hi ha béns ni drets resultants de la liquidació practicada.
  
V. L'article 47m) del Decret 139/2001, de 5 de setembre, pel qual s'aprova el Reglament de Fundacions de la Comunitat Valenciana, estableix l'obligació de la inscripció al Registre de Fundacions de la Comunitat Valenciana de l'extinció i liquidació de les fundacions.
  
Vistos els preceptes legals citats i la resta de generals de pertinent aplicació, resolc
  
Primer
  
Acordar la liquidació de la Fundación Josefa Más Escoto.
  
Segon
  
Inscriure l'acord de liquidació de la Fundación Josefa Más Escoto al Registre de Fundacions de la Comunitat Valenciana, i no hi ha béns ni drets resultants de l'esmentada liquidació.
  
Publiqueu la present Resolució, que és definitiva en via administrativa. En contra es podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació, d'acord amb el que estableix l'article 14 de la Llei 29/98, de 13 de juliol, Reguladora de la Jurisdicció Contenciosa Administrativa. Sense perjudici de poder interposar, si fa el cas, recurs de reposició potestatiu en el termini d'un mes davant del conseller de Justícia i Administracions Públiques, o qualsevol altre recurs que estime procedent.